Aeg. Islands — Samos Isl. — Heraion — after 243/2 BC — MDAI(A) 44 (1919) 25, 13 — SEG 1.366
Region: Aegean Islands, incl. Crete (IG XI-[XIII]) — Samos (IG XII,6) 

εδοξεν τηι βουληι και τωι δημωι γνωμη πρυτανεων υπερ [ων] προεγραψατο ιπποδαμας παντωνακτιδου οπως βουλαγορας αλεξεω πολλας χρειας παρεισχημενος κοινηι τε τωι δημωι και ιδιαι πλειοσιν των πολιτων επαινεθηι και στεφανωθηι καθοτι αν τηι βουληι και τωι δημωι δοξηι επειδη βουλαγορας εν τε τοις προτερον χρονοις γενομενων αιτησιμων κτηματων εν τηι αναιτιδι χωραι τηι τασσομενηι τοτε υπ αντιοχον τον βασιλεα και των αφαιρεθεντων πολιτων τα κτηματα καταφυγοντων επι τον δημον και πρεσβειαν αιτησαμενων προς αντιοχον οπως κομισωνται τα αυτων αποδειχθεις πρεσβευτης και αποδημησας την μεν αρχην εις εφεσον αναζευξαντος δε αντιοχου συνακολουθησας εως σαρδεων τημ πασαν εποιησατο σπουδην και φιλοτιμιαν αντικαταστας εν τηι πρεσβειαι τοις ενδοξοτατοις των αν[τι]οχου φιλων οι ετυγχανον εχοντες τα αιτησιμα οπως ανακομισαμ[ε]νος ο δημος τας κτησεις τας αιτηθεισας εν εκεινωι τωι χρονωι αποκαταστησηι τοις αδικως αφαιρεθεισι και περι τουτων εκομισεν επιστολας [π]αρ αντιοχου προς τε την πολιν ημων και προς τον εν αναιοις υπ αυτο[υ] τεταγμενον φρουραρχον και προς τον διοικητην δι ων οι τε τοτε αφαι[ρ]εθεντες εγκρατεις εγενοντο των ιδιων και εις τον μετα ταυτα χρονον ουθεις ενεχειρησεν ουκετι των παρ αντιοχωι τασσομενων αιτεισθαι τα των πολιτων υπαρχοντα προχειρισθεις τε πλειονακις υπο του δημου προηγορος ταις δημοσιαις δικαις εκτενη και προθυμον εαυτον παρεχομενο[ς] διετελεσεν και πολλα των χρησιμων και συμφεροντων περιεποιησεν εκ των κρισεων τηι πολει του τε γυμνασιου χειροτονηθεις κατα τον νομον επιστατης υπο του δημου δια το εγλιπειν τον γυμνασιαρχουντα ισως κ[αι] καλως προεστη της των εφηβων και των νεων ευκοσμιας εν τε τωι ενεστηκοτι ενιαυτωι καθηκουσης της των θεωρων αποστολης εις αλεξανδρειαν ειδως οτι ο δημος περι πλειστου ποειται τας του βασιλεως πτολεμαιου τιμας και της αδελφης αυτου βασιλισσης βερενικης επειδη εις μεν τους στεφανους αυτων και τας θυσιας ας εδει συντελεσαι τους θεωρους εν αλεξανδρειαι περιορισμενα υπηρχεν χρηματα εις δε τα εφοδια τωι αρχιθεωρωι και τοις θεωροις υφ ων εδει τους στεφανους αποκομισθηναι και συντελεσθηναι τας θυσιας ουχ υπηρχεν ουδ ην οθεν επι του παροντος πορισθησεται βουλομενος μηθεν υπολειφθηναι των προεψηφισμενων τιμιων τωι βασιλει και τηι βασιλισσηι και τοις γονευσιν και προγονοις αυτων υπεσχετο το εις ταυτα αργυριον αυτος προχρησειν εκ του ιδιου ου πολλωι ελασσον ον δραχμων εξ[α]κισχιλιων κατασχουσης τε τον δημον σιτοδειας και των πολιτων δια το αναγκαιον της χρειας τρεις προχειρισαμενων σιτωνιας εν πασαις αυταις ουθεν ενελιπεν σπουδης και φιλοτιμιας αλλα της μεν πρωτης σιτωνιας πα[ν] το εις την υποθηκην αργυριον προεχρησεν καθοτι ο δημος εψηφισατο εις δε την δευτεραν ισον επηγγειλατο τοις το πλειστον εισευπορησασιν της δε τριτης ου μονον τα εις την υποθηκην χρηματα εισηνεγκεν παντα εκ του ιδιου αλλα και καταχθεντος του σιτου εις την πολιν και του σιτωνου δανειο[ν] εχοντος επ αυτωι παρελθων εις την εκκλησιαν επηγγειλατο επει ουκ ην οθεν αποδοθησεται τα χρηματα αυτος και το δανειον υπερ της πολεως και τους τοκους και τα λοιπα αναλωματα παντα επιλυσειν και τουτο επραξεν κατα ταχος και απελυσεν τον δανειστην ουτε συγγραφην ουδεμιαν θεμενος προς την πολιν υπερ τουτων των χρηματων ουτε προεγγυους αξιωσας εαυτωι καταστ[α]θηναι αλλα περι πλειστου ποιησαμενος το κοινηι συμφερον και ινα ο δημος εν ευβοσιαι διαγενηται εν τε τοις λοιποις διατελει προθυμον και ευνουν εα[υ]τον παρεχομενος και [κο]ινηι τωι δημωι και ιδιαι εκαστωι των πολιτων [συμβου]λευων τε τα αριστα και διαλυων τους διαφερομενους και πολλοις τω[ν πο]νουντων ερανιζων εκ των ιδιων οπως ουν και ημεις φαινωμεθα τιμωντ[ες] τους αγαθους ανδρας και πολλους των πολιτων επι την ομοιαν προ[καλουμε]νοι προαιρεσιν δεδοχθαι τωι δημωι επηινησθαι βουλαγοραν αλεξεω αρ[ετης] ενεκεν και ευνοιας της εις τους πολιτας και στεφανωσαι αυτον χρυσω[ι στεφα]νωι διονυσιων τραγωιδοις της δε αναγγελιας επιμεληθηναι τον αγωνο[θετην] αναγραψαι δε και το ψηφισμα τοδε τους εξεταστας εις στηλην λιθινην κ[αι ανα]θειναι εις το ιερον της ηρας εις δε το αναλωμα τον ταμιαν των οσιων υ[πηρετη]σαι απο του υπ[αρ]χοντος αργυριου παρ αυτωι απο των προστιμων πα[ρησαν] υβλησιος ηροδοτος μονιμος δημητριος.